ክብል ቢቢሲ ንመሪሕነት እቶም ውድባት ኣዘራሪብዎም። እቲ ናይ 10 ሽሕ መስረትቲ ኣባላት ፊርማ ክእክቡ ዝድንግግ ዓንቀጽ ብፍላይ ንኸምኦም ዝበሉ ነባራትን ኣብ መረጻ ብምስታፍ ተሞክሮ ዘለዎምን ውድባት ፖለቲካ፡ ፍትሓዊ ከምዘይኮነ ብምግላጽ ክነቕፉን ክካትዑን ጸኒሖም'ዮም። ፕሮፌሰር መረራ ጉዲናን ፕሮፌሰር በየነ ጴጥሮስን፡ እቶም ምስ ነባራት መሪሕነት ኢህወዴግ ተኻቲዖም ዘትረፍዎም ዓንቀጻት ኣብዚ ሓድሽ ኣዋጅ ተመሊሶም ምጽዳቖም ይኹንኑ። ፕሮፌሰር መረራ ክንድቲ ዝተገለጸ ብዝሒ ዘለዎ ፌርማ ንምትእኽኻብ ዝለዓለ መጠን ገንዘብ ከምዝሓቶም ገሊጾምልና ነይሮም። ፕሮፌሰር በየነ ብወገኖም፡ ነባር ውድቦም ከም ሓድሽ ክምዝገብ ክሕተት ከሎ ፍትሓዊ ብዘይምዃኑ፡ ነቲ ጉዳይ ናብ ሕጊ ክወስድዎ ይሓስቡ ምህላዎም ይዛረቡ። ረቂቕ ኣዋጅ ቦርድ መረጻ ኢትዮጵያ ይዝተየሉ ኣሎ እንታይ ሒዝካ ናብ መረጻ?
